CELEX: 62018TN0741
Language: bg
Date: 2018-12-18 00:00:00
Title: Дело T-741/18: Жалба, подадена на 18 декември 2018 г. — ZZ/ЕЦБ

18.3.2019   
            
            
               BG
            
            
               Официален вестник на Европейския съюз
            
            
               C 103/46
            
         
      Жалба, подадена на 18 декември 2018 г. — ZZ/ЕЦБ
      (Дело T-741/18)
      (2019/C 103/61)
      Език на производството: английски
      
         Страни
      
      
         Жалбоподател: ZZ (представители: M. Demetriou, QC, D. Piccinin, Barrister, E. Poulton, L. Carlisle, и R. Molesworth, Solicitors)
      
         Ответник: Европейска централна банка (ЕЦБ)
      
         Искания на жалбоподателя
      
      Жалбоподателят моли Общия съд:
      
                  —
               
               
                  да отмени решението на ЕЦБ от 10 октомври 2018 г. относно предложеното от жалбоподателя придобиване на квалифицирано дялово участие в банка A (ECB-SSM-2018-LV-2),
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага две основания.
      
                  1.
               
               
                  Първо основание — недоказване на липсата на прозрачност в отношенията на жалбоподателя с компетентните органи.
                  
                              —
                           
                           
                              Жалбоподателят твърди, че доказателствата, които посочва ЕЦБ в обжалваното решение, не установяват, нито представляват надлежно основание за констатацията на ЕЦБ, че на жалбоподателя му липсва прозрачност, така че да може да се постави под въпрос доброто му име.
                           
                        
            
                  2.
               
               
                  Второ основание — грешка при прилагане на правото при констатацията, че невинните отношения на жалбоподателя с трето лице поставят под съмнение доброто име на жалбоподателя.
                  
                              —
                           
                           
                              Жалбоподателят твърди, че ЕЦБ е допуснала грешка при прилагане на правото, като е счела, че отношенията на жалбоподателя с трето лице поставят под съмнение доброто му име, щом ЕЦБ приема, че жалбоподателят не е знаел за неправомерни действия на това трето лице към момент и при обстоятелства, при които жалбоподателят е бил невинна жертва на тези действия.